open-index/open-wikipedia-markdown huggingface dataset:
Անդրե Շենիե (օպերա)

**«Անդրե Շենիե»** (), իտալացի կոմպոզիտոր Ումբերտո Ջորդանոյի օպերա։ Պատկանում է վերիզմի առավել նշանավոր ստեղծագործությունների թիվին։ Իտալերեն լիբրետտոն` Լուիջի Իլիկայի` հիմնված ֆրանսիացի բանաստեղծ Անդրե Շենիեի կյանքի և Ֆրանսիական հեղափոխության ժամանակ մահապատժի ենթարկվելու հետ կապված իրադարձությունների վրա։

«Անդրե Շենիեն»Ջորդանոյի չորրորդ օպերան է, նրան համաշխարհային ճանաչում է բերել։ Առ այսօր մնում է կոմպոզիտորի առավել հայտնի և պոպուլյար ստեղծագործությունը։ .

Շենիեի դերերգն ընդգրկված է բազմաթիվ հայտնի տենորների (Ֆրանչեսկո Տամանյո, Ջովաննի Մարտինելլի, Էնրիկո Կարուզո, Բենիամինո Ջիլյի, Ջակոմո Լաուրի-Վոլպի, Անտոնիո Կորտիսի, Ֆրանկո Կորելլի, Մարիո դել Մոնակո, Պլասիդո Դոմինգո, Լուչանո Պավարոտտի և ուրիշներ) երգացանկում։

## Ծանոթագրություններ

Կատեգորիա:Ջորդանոյի օպերաներ
Կատեգորիա:Իտալերեն օպերաներ
Կատեգորիա:1896 բեմադրվածներ
Հայոց ցեղասպանության հուշարձան (Պետախ Տիկվա)

**Հայոց ցեղասպանության հուշարձան**, Հայոց ցեղասպանության զոհերի հիշատակին նվիրված անմոռուկ ծաղկի տեսքով հուշակոթող Իսրայելի  Պետախ Տիկվա քաղաքում։

## Պատմություն
Պետախ Տիկվա քաղաքում հուշարձան կառուցելու փորձեր կատարվել էին ավելի վաղ, բայց ներքին և արտաքին հիմնախնդիրների պատճառով նախագիծը ձախողվել էր։ Երկու քաղաքապետերի հետ  համայնքը սերտ համագործակցել էր, ու անկախ թուրք-ադրբեջանական հզոր լոբբիի ու Բաքվից ներգաղթած հրեա պատգամավորների և բազմաթիվ հրեա քաղաքական գործիչների ճնշումներից` հուշարձանն ի վերջո տեղադրվել է։

Հուշարձանը ստեղծվել է Պետախ Տիկվայում գտնվող «Նաիրի» միության և «Նոյան տապան» կազմակերպությունների ջանքերով, ինչպես նաև մասնակցություն են ունեցել ամբողջ Իսրայելում և Իսրայելից դուրս գտնվող հայերը։

Հուշարձանի կառուցման հանձնախմբի անդամ, հուշարձանի չափագրման, շինարարական ու բազմաթիվ այլ հարցերով պատասխանատու, ճարտարապետ Ռոբերտ Օհանյանը Հայաստանում ընտրել է հուշարձանի համար հայկական բազալտի քարակտոր, որը քարտաշ որմնադիր Արտավազդ Հովհաննիսյանը վերածել է հուշակոթողի։ Հուշարձանի հեղինակն է «Նոյան Տապան» հայկական, կրթական-մշակութային միության նախագահ Դավիթ Գալֆայանը, ով «Նաիրի» միության անդամների հետ շուրջ 2.5 տարի հաղթահարել է բոլոր բյուրոկրատական դժվարությունները, մինչև քաղաքապետարանը հող է հատկացրել ու թույլատրել շինարարությունը։ Շինարարության թույտվության դժվարությունները կապված են եղել նաև հուշարձանի անվան հետ, քանի որ այն նվիրված է Օսմանյան կառավարության կողմից իրականացված` 1915-1923 թվականներին Հայոց ցեղասպանության անմեղ զոհերի հիշատակին։

## Ծանոթագրություններ

Կատեգորիա:Իսրայելի հայկական հուշարձաններ
Կատեգորիա:Հայոց ցեղասպանության հուշարձաններ
Կատեգորիա:Պետախ Տիկվա
Մաժան Աղձնունի

**Մաժան Աղձնունի** (), հայ նախարար Մեծ Հայքում, Աղձնիք աշխարհի տանուտերը, Աղձնունիների նախարարական տոհմից։

## Կենսագրություն
353 թվականին մի խումբ նախարարների հետ ուղեկցում է Ամենայն Հայոց կաթողիկոս Ներսես Մեծին (353-373)՝ Կեսարիա օծման գնալու ժամանակ։

## Ծանոթագրություններ

Կատեգորիա:Աղձնունիներ
Մաղխազ Խորխոռունի

**Մաղխազ Խորխոռունի** (), հայ նախարար և Հայոց Մաղխազ Մեծ Հայքում, Տուրուբերան աշխարհի Խորխոռունիք գավառի տանուտերը, Խորխոռունիների նախարարական տոհմի հիմնադիրը։

## Կենսագրություն
Մեծ Հայքի արքա Վաղարշակ Ա-ն (մ.թ.ա. 247-225) Մաղխազին կարգում է արքունի թիկնապահապետ և նախարար։ Նրա տոհմը, իր նախնի Խոռի անունով անվանվում է՝ Խորխոռունի, իսկ արքունի թիկնապահապետի պաշտոնը հետագայում իր անունով անվանվում է՝ «մաղխազ»։

## Ծանոթագրություններ

Կատեգորիա:Խորխոռունիներ
Կատեգորիա:Հայոց մաղխազներ
Բուլգար

**«Բուլգար» հյուրանոց** (), կորսված և վերակառուցված պատմական շենք Ռուսաստանի Կազան քաղաքում (Թաթարստան), Հինթաթարական արվարձանում, Թաթարստան և Մոսկովյան փողոցների անկյունում, տուն 14/59։ Կառուցվել է 19-րդ դարի երկրորդ կեսին։

## Պատմություն
Շենքը որպես եկամտաբեր տուն կառուցվել է 1866 թվականին վաճառական Իբրագիմ Իսխակովիչ Ապակովի պատվերով ճարտարապետ Պ. Ի. Ռոմանովի նախագծով։ Վաճառականի ժառանգորդը՝ միակ դուստր Մարիամ Իբրագիմովնա Շամիլը, 1897 թվականին տունը վաճառել է վաճառական Ախմետ Գալիևիչ Խուսաինովին, իսկ նա էլ՝ առաջին գիլդիայի վաճառական Շակիր Մուխամետզյանովիչ Կազակովին։ «Բուլգար» հյուրանոցը գտնվում էր տան այն հատվածում, որը վարձակալում էր Ֆատկուլա Ախմադուլինը։ Համարները ժողովրդականություն էին վայելում թաթար մտավորականության շրջանում։ Առաջին հարկում գտնվում էին խանութներ և «Մագարիֆ» («Լուսավորություն») հրատարակչությունը։ Թաթար բանաստեղծ Գաբդուլլա Տուկայն այս հյուրանոցում ապրել է 1907-1912 թվականներին՝ այդ ընթացքում ստեղծելով իր լավագույն գործերից մի քանիսը։ 1909-1914 թվականներին համարներում ապրել է նկարիչ և ռեժիսոր Վալիուլա Մուրտազինը։ Այլ հայտնի հյուրերից էին հեղափոխական Մուլանուր Վախիտովը, բանաստեղծ Սագիտ Ռամիևը, պատմաբան Գաբդելբարի Բատալը (Աբդուլա Բատալ-Տայմաս)։ Բացի այդ, շենքում գործում էին Շարաֆ եղբայրների «Ուռնյակ» տպարանը, «Էլ-Իսլահ» («Բարեփոխում»), «Յուլդուզ» («Աստղ») թերթերի, «Յալտ-Յոլտ» («Փայլակ»)  հումորային ամսագրի խմբագրությունները։

Չնայած հասարակության բողոքներին, պատմական շենքն ամբողջությամբ քանդվել է 2008 թվականին՝ բնակելի համալիր կառուցելու համար և փոխարինվել է նորակառույցով, որը վերարտադրում է հին շենքի ճակատների տեսքը։ Միևնույն ժամանակ, նոր շենքն ունի այլ պլանավորում և բակի կողմից գտնվող զանգվածեղ բազմահարկ ապակեպատ շինություն։

## Ճարտարապետություն
Շեղատված անկյունով եռահարկ երկար անկյունային շինությունը պսակված էր Կազանի խորհրդանիշ Զիլանտի պատկերով աշտարակիկով։

## Ծանոթագրություններ

Կատեգորիա:1866 հիմնադրումներ
Կատեգորիա:Կազանի շենքեր և կառույցներ
Կատեգորիա:Կազանի տեսարժան վայրեր
Կատեգորիա:Ռուսաստանի մշակութային ժառանգության օբյեկտներ
Մամակ Մամիկոնյան

**Մամակ Մամիկոնյան** (), հայ նախարար Բյուզանդական Հայաստանում, Մամիկոնյանների նախարարական տոհմից։

## Կենսագրություն
595 թվականին, Մամակ Մամիկոնյանը, Ատատ Խորխոռունին, Սամուել Վահևունին, Ստեփանոս Սյունին, Կոտիտ Ամատունին, Թեոդորոս Տրպատունին ու այլ նախարարներ՝ 2000 հեծելազորով Թրակիա բանակաթեմում ապստամբություն են բարձրացնում Բյուզանդիայի Մորիկ կայսեր դեմ և իրենց ենթակա զորքով անցնում Հայկական մարզպանություն։ Ենթադրվում է, որ ապստամբության շարժառիթը Հուստինիանոս Ա կայսեր բարեփոխումներն էին, որոնք խիստ թուլացրել էին 591 թվականին կնքված նոր պայմանագրով Բյուզանդիային անցած Հայաստանի արևմտյան հատվածի դիմադրողականությունը։

Սասանյան արքա Խոսրով Բ Փարվեզը օգտվելով Բյուզանդիայի դեմ բռնկված ապստամբությունից, իր մոտ է ընդունում փախստական հայ նախարարներին, մեծարում և արժանացնում պարգևների։ Ապստամբ նախարարները մտադիր չէին ենթարկվել պարսիկներին, այլ նոր ուժեր հավաքելու համար էին ներթափանցել Մարզպանական Հայաստան։ Նրանք մտադրվել էին ազատվել պարսկական ու բյուզանդական տիրապետությունից հոների հետ դաշնակցելու միջոցով։ Խոսրով Բ-ն տեղեկանալով նրանց մտադրությունների մասին, փոխում է իր քաղաքականությունը, դուրս գալիս նախարարների դեմ և դիմում կայսեր օգնությունը։ Մորիկի հրամանով Բյուզանդական Հայաստանում գտնվող բյուզանդական զորքը՝ Հերակլիոսի գլխավորությամբ, Նախճավանի մոտ միանում է պարսիկներին և շարժվում ապստամբների դեմ։ Մորիկը և Խոսրովը միաժամանակ պատգամավորություն են ուղարկում ապստամբների մոտ՝ առաջարկելով առանց կռվի հնազանդվել, խոստանալով շնորհել ներում։ Տեղի ունեցած բանակցությունները քայքայում են ապստամբության հետագա ծրագրերը։ Մամակ Մամիկոնյանը, Կոտիտ Ամատունին, Ստեփանոս Սյունեցին և այլ նախարարների ենթարկվում են Պարսկաստանին։ Ատատ Խորխոռունին և Սամուել Վահևունին իրենց զորքերով շարժվում են Աղվանք՝ անցնում Կուր գետը և բանակ դնում նրա ձախ ափին, բայց հոներից սպասվող վարձկան զորք չստանալով, ստիպված են լինում ենթարկվել Բյուզանդիային։ Վերջինիս կողմն է անցնում նաև Թեոդորոս Տրպատունին։

## Ծանոթագրություններ

Կատեգորիա:Մամիկոնյաններ
Տալկան (ուտեստ)

**Տալկան** (; ; ; ; , ),  բովված գարուց կամ ցորենից պատրաստված կոշտ ալյուր։

Տալկանը տարածված է ալթայցիների, նողայների, բաշկիրների, բույաթների, ղազախների, ղրղզների, մոնղոլների, թաթարների, տուվացիների, ուզբեկների, չուվաշների, խակասների խոհանոցում։

## Պատրաստում և պահպանում
Ավանդաբար, հատիկներն աղում են ջրաղացի քարի վրա կամ հարվածում հավանգի մեջ, ապա մաղում մաղի միջով՝ առանձնացնելով տարբեր աստիճանի աղացած ալյուրը։ Ըստ այդմ, տալկանը լինում է խոշոր աղացած և մանր աղացած ալյուր։ Թթվասերով կամ կարագով տալկանը օգտագործվում է շիլա պատրաստելու համար։ Մատուցվում է մեղրով թեյի հետ՝ թխենու պտղի աղացած փշրանքով փոքր գնդիկների տեսքով։

Ավանդաբար, ուտեստը սեղանին մատուցվում է բիշեկտույ, կարգատույ, կյակուկ սյայա, սաբանտույ, սիրգատույ տոներին և գյուղատնտեսական ծիսակատարությունների տոներին։ Տալկան հաճախ օգտագործվում է ջարմա և մակսիմ զովացուցիչ ըմպելիքներ պատրաստելու համար։ Չոր տալկանը պահվում է կտավի տոպրակների, կեչու կեղևից հյուսված տուփերի մեջ, իսկ հալած յուղի հետ խառնած վիճակում պահվում է լայնաբերան, գլանաձև տակառի (չանի) մեջ, օգտագործվում է ուղևորությունների, որսորդության ժամանակ, իսլամական ծոմ պահելու ընթացքում։

## Հետաքրքիր փաստեր
Տալկանը պարունակում է մարդու օրգանիզմին անհրաժեշտ միկրոէլեմենտներ, ցածր կալորիականություն ունեցող մթերք է համարվում, լուծում է արյան անոթների, հոդերի, ողնաշարի, լյարդի և երիկամների խոլեստերինի և աղի կուտակումները, հանդիսանում է էնտերոսորբենտ (աղեստամոքսային տրակտի սորբենտ)։ Տալկանից պատրաստվող ըմպելիքը կոչվում է ջարմա կամ մակսիմ։

## Տես նաև

* Փոխինդ

## Ծանոթագրություններ

## Արտաքին հղումներ
* Башкирская кухня
* Каша Талкан 
* Статья в Башкирской энциклопедии
* Талкан — хакасское национальное блюдо

Կատեգորիա:Բաշկիրական խոհանոց
Կատեգորիա:Մոնղոլական խոհանոց
Snowflake (ալբոմ)

***Snowflake*** (), հարավկորեական գըրլ բենդ GFriend-ի երրորդ մինի ալբոմը։ Այն թողարկվել է Source Music լեյբլով` 2016 թվականի հունվարի 25-ին և տարածվել է LOEN Entertainment-ի միջոցով։ Ալբոմը պարունակում է հինգ երգ, այդ թվում նաև «Rough» սինգլը։

## Թրեք լիստ

## Չարթեր

### Ամենշաբաթյա չարթեր

### Ամենամսյա չարթ

### Վաճառք

## Ծանոթագրություններ

Կատեգորիա:2016 մինիալբոմներ
Կատեգորիա:Կորեերեն մինիալբոմներ
Էրեմսեկ (ուտեստ)

**Էրեմսեկ** կամ **էրեմչեկ** (**), բաշկիրական խոհանոցի ավանդական կաթնաթթվային մթերք, կարմիր կաթնաշոռ։

## Պատրաստման եղանակ
Էրեմսեկը պատրաստվում է  այծի կամ կովի յուղազրկված կամ անքաշ թթու կաթից։ Կաթին ավելացնում են մի փոքր մերան այրանից, կատիկից կամ պախտայից և հասցնում եռման աստիճանի։

Ստացված կաթնաշոռի զանգվածը ֆիլտրվում է մաղի միջոցով և քամվում՝ կտավե տոպրակի մեջ դնելով կախելու կամ ճնշման տակ դնելու միջոցով։

Էրեմսեկը պատրաստվում է նաև ջեռոցում թթված, տաքացված կամ թարմ կաթից։

Երկարաժամկետ պահպանման համար չոր էրեմսեկը պատրաստվում է հետևյալ կերպ. կաթնաշոռի զանգվածը եռացնում են այնքան ժամանակ, քանի դեռ խոնավությունն ամբողջությամբ չի գոլորշիացել։ Արդյունքում ստացված կարմրավուն կաթնաշոռին ավելացվում է թարմ կամ հալեցված կարագ, շաքար կամ մեղր։ Բաշկիրիայի որոշ շրջաններում խառնվում են ելակ, մորի, թխենի (муйыллы эремсек), հաղարջ (ҡарағатлы эремсек), բալ (сейәле эремсек) և այլն։

Նախքան մատուցելը, էրեմսեկը համեմվում է թթվասերով, սերուցքով, մեղրով, շաքարով։ Օգտագործվում է որպես լցոն վարենիկներ (լցոնած կարակնդակներ) պատրաստելու համար  (ҡаҙан ҡолағы, ҡаҙан тәкәне), գուբադիա, կիստիբի և այլն։

## Էներգետիկ արժեք
* Ճարպի զանգվածային բաժինը 20.0%
* խոնավությունը 18.0%
* սպիտակուցը 16.8%
* ածխաջրերը 40.3%
* թթվայնությունը ոչ ավելին `80oT
* էներգիայի արժեքը 400,4 կկալ։

## Ծանոթագրություններ

## Արտաքին հղումներ
* 
* 
* 

Կատեգորիա:Բաշկիրական խոհանոց
Կատեգորիա:Բնօրինակում անաղբյուր հոդվածներ
Կատեգորիա:Կաթնաթթվային մթերք
Կատեգորիա:Կաթնամթերքից ուտեստներ
Լեոբեն

**Լեոբեն** (, ), քաղաք Ավստրիայի կենտրոնական մասում՝ Շտիրիա նահանգում, Մուր գետի ափին։ 2007 թվականի հունվարի 1-ի տվյալներով բնակչության թվաքանակը եղել է 25 227 (այդ ցուցանիշով Լեոբենը Ավստրիայում զբաղեցրել է 17-րդ տեղը)։ Տեղական նշանակության արդյունաբերական կենտրոն է, ունի համալսարան, որը հիմնականում մասնագետներ է պատրաստում հանքարդյունաբերության համար։ Պատմական հիշարժան փաստ է, որ Լեոբենում 1797 թվականին Ավստրիայի և Ֆրանսիայի միջև կնքվել է զինադադարի ու հաշտության պայմանագիր՝ նախերգանք դառնալով Կամպո Ֆորմիոյի դաշնագրի կնքման համար։

## Պատմություն
Լեոբենը, որի տարեգրությունն սկիզբ է առել 904 թվականից, հաճախ պատկերավոր անվանվում է «*Շտիրիայի Երկաթե ուղու դարպաս*»։ Քաղաքը հարուստ է պատմական հուշարձաններով, այդ թվում՝ եկեղեցիներով, որոնցից ուշագրավ են հատկապես 17-րդ դարի կեսերին կառուցված ու պատկերազարդված սբ. Ֆրանսիս Քսավիե եկեղեցին (համարվում է ճիզվիտական ամենանշանակալի կրոնական կառույցներից մեկը Ավստրիայում), «արտ նուվո» ոճով կառուցված լյութերական եկեղեցին, Շտիրիայի ամենահին կուսանոց-վանական համալիրը՝ Գյոս աբբայությունը (հիմնադրվել է 1020 թվականին)... Աբբայության հարևանությամբ է գտնվում «Գյոսեր» գարեջրագործարանը, որտեղ նաև թանգարան է գործում։
thumb|left|Բարձր աշտարակը (1280) և սբ. Ֆրանսիս Քսավիե եկեղեցին (1660-1665)
Լեոբենում է գտնվում Ավստրիայում գործող ամենահին թատրոնը, որտեղ ներկայացումներով հանդես են գալիս ոչ միայն տեղի, այլև հրավիրված արտիստներ։

## Հայտնի անձինք
* Լիզա Էկհարտ (ծնվ. 1992 թ.), դերասանուհի
* Ռոլանդ Լինց, ֆուտբոլիստ
* Վիլֆրեդ Մորավեց, բուսաբան
* "Bambikiller" Քրիս Ռադեր, պրոֆեսիոնալ ըմբշամարտիկ
* Քրիստոֆեր Շտրասեր, հեծանվորդ մարզիկ
* Մարտին Վինեկ (ծնվ. 1964 թ.), դերասան
* Հայնրիխ Մայեր, հակաֆաշիստական Դիմադրության շարժման մարտիկ (հաճախել է Լեոբենի դպրոցը)

## Պատկերասրահ

Leoben_Katastralgemeinden.PNG
Leoben_vom_Kalvarienberg._Ansicht_von_Süden.jpg
Leoben_Göss.jpg
Leoben,_Hauptplatz_9_(Hacklhaus),_Stuckfassade_um_1680_-_Aufnahme_1895+.jpg
Leoben.jpg
Leoben_-_Blick_über_die_Mur_-_um_1912.jpg
Blick_auf_Leoben_2009.jpg
Leoben_003.jpg
Leoben_20070923.jpg
Leoben_A_main_square.jpg
Leoben_A_Hacklhouse.jpg
Leoben_A_museum_hall2.jpg
Goess_013.jpg
Leoben_A_StXaver.jpg
Huette_Donawitz.jpg


## Ծանոթագրություններ

## Արտաքին հղումներ
* 
* University of Leoben 
* Pictures of Leoben and information in English language 

Կատեգորիա:Ավստրիայի քաղաքներ
Դակի Իորդանով

**Դակի Իորդանով** (, ), բուլղար բուսաբան և դասախոս, Բուլղարիայի գիտությունների ակադեմիայի անդամ (1947-78)։

## Կենսագրություն
Դակի Իորդանովը ծնվել է 1893 թվականի սեպտեմբերի 14-ին Օմուրտագում, Տարգովիշտեի մարզ՝ բազմազավակ և աղքատ ընտանիքում։ Տարրական կրթություն է ստացել հայրենի քաղաքում, որից հետո ավարտել է Շումենի հողագործական ուսումնարանը։ 1914 թվականին ավարտել է Շումենի գիմնազիան։

1921 թվականին ավարտել է Սոֆիայի համալսարանը՝ ֆլորայի թեմայով հաջող հանձնելով դիպլոմային աշխատանքը և այնտեղ է աշխատել մինչև 1962 թվականը։
1922 թվականից Սոֆիայի համալսարանի կենսաբանական ֆակուլտետում օգնական է եղել։ 1923 թվականին դարձել է Բուլղարիայի բուսաբանական ընկերության անդամ-հիմնադիր։ 1939 թվականին ընտրվել է դոցենտ, 1945 թվականին՝ պրոֆեսոր, իսկ 1947 թվականին ընտրվել է Բուլղարիայի գիտությունների ակադեմիայի ակադեմիկոս։ 1948 թվականից մինչև 1950 թվականը եղել է Սոֆիայի համալսարանի ֆիզիկա-մաթեմատիկական ֆակուլտետի դեկան, 1950 թվականից մինչև 1962 թվականը զբաղեցրել է ռեկտորի տեղակալի, ռեկտորի և պրոֆեսորի պաշտոնները՝ միաժամանակ 1957 թվականից մինչև 1962 թվականը լինելով բույսերի դասակարգման ամբիոնի վարիչ։ 1962 թվականից մինչև 1974 թվականը եղել է Բուլղարիայի գիտությունների ակադեմիայի Բուսաբանական այգու և Բուսաբանության ինստիտուտի տնօրեն։

Դակի Իորդանովը մահացել է 1978 թվականի ապրիլի 5-ին Սոֆիայում՝ 84 տարեկան հասակում։

## Գիտական աշխատանքեր
Ակադեմիկոսի հիմնական գիտական աշխատանքները նվիրված են եղել Բուլղարիայի և Բալկանյան թերակղզու այլ երկրների բարձրագույն բույսերի դասակարգմանը, ֆլորիստիկային, բուսաբաշխաբանությանը, էկոլոգիային և աշխարհագրությանը։
* Դակի Իորդանովը մեծ նշանակություն էր հատկացնում կիրառական բուսաբանությանը։
* Եղել է բազմահատոր աշխատության պատասխանատու խմբագիր՝ Բուլղարիայի ֆլորա։

## Հիշատակ
* Դակի Իորդանովի պատվին Բալչիկում և Վառնայում անվանված են Ակադեմիկոս Դակի Իորդանովի փողոցները։
* Դակի Իորդանովի հայրենի քաղաքում, Օմուրտագում, հիմնադրվել է պրոգիմնազիա, որին տրվել է ակադեմիկոսի անունը։

## Անդամակցությունը հասարակություններին
* Բուլղարիայի բուսաբանական հասարակության հիմնադիր-անդամ։
* Կենսաբանության ազգային կոմիտեի նախագահ։

## Մրցանակներ
* 1950 թվականին դարձել է Բուլղարիայի Ժողովրդական Հանրապետության Դիմիտրովյան մրցանակի դափնեկիր։
* 1973 թվականին արժանացել է Բուլղարիայի Ժողովրդական Հանրապետության Սոցիալիստական աշխատանքի հերոսի կոչմանը։

## Ծանոթագրություններ

## Գրականություն
* 1984 - Биологи. Биографический справочник
* *Jordanow, Daki*. In: *Taschenlexikon Bulgarien*, Bibliographisches Institut Leipzig 1983, Seite 87.

Կատեգորիա:Բուլղարացի բուսաբաններ
Կատեգորիա:Բուլղարացի գիտնականներ
Կատեգորիա:Բուլղարիայի գիտությունների ակադեմիայի անդամներ
Կատեգորիա:Դիմիտրովյան մրցանակի դափնեկիրներ
Կատեգորիա:Սոցիալիստական աշխատանքի հերոսներ
Կատեգորիա:Սոֆիայի համալսարանի շրջանավարտներ
Յակով Յավչունովսկի

**Յակով Յավչունովսկի** (, ), թատերագետ, արվեստագիտության դոկտոր։

## Կենսագրություն
Յակով Յավչունովսկին ծնվել է Սումիում, 1922 թվականի նոյեմբերի 10-ին։

1946 թվականին ավարտել է Սանկտ Պետերբուրգի պետական համալսարանը` բանասեր-գրականագետի որակավորմամբ։ Նրա ուսուցիչներն են եղել Բորիս Այխենբաումը և Գրիգորի Գուկովսկին։ 1962 թվականից դասավանդել է Սարատովի Ն. Գ. Չերնիշևսկու անվան պետական համալսարանում, իսկ 1985 թվականից դարձել է պրոֆեսոր.:

1966 թվականին Սարատովի համալսարանում պաշտպանել է թեկնածուական թեզ` «Նիկոլայ Պոգոդինի դրամայի հերոսի խնդիրը» թեմայով։ 1982 թվականին Լենինգրադի թատրոնի, երաժշտության և կինեմատոգրաֆիայի համալսարանում դոկտորական ատենախոսություն է պաշտպանել «Ժամանակակից դրամայի ժանրային էվոլուցիան» թեմայով։

## Ստեղծագործություններ
«Ժողովրդական արտիստ Ի. Սլոնովը» (1961 թվական, Սարատով), «Նիկոլայ Պոգոդինի թատրոնը։ Կերպարի խնդիրները» (1964 թվական, Սարատով) գրքերի հեղինակն է։ Նա հոդվածներ ու գրքեր է գրել հիմնականում ժամանակակից դրամայի պատմության, տեսության և ժանրերի մասին։ Տպագրվել է «Տեատր», «Գրական ակնարկ», «Վոլգա», «Գրականության հարցեր», ինչպես նաև Սարատովի թերթերում, ամսագրերում։

Յակով Յավչունովսկին մահացել է Սարատովում, 1988 թվականի հոկտեմբերի 8-ին։

## Գրքեր
* Գրիգորի Կոնովալով։ Սարատով, Սարատովի համալսարանի մամուլ, 1969 թվական։
* «Փաստավավերագրական ժանրեր»։ Սարատով, Սարատովի համալսարանի մամուլ, 1974 թվական։
* «Դրաման երեկ և այսօր։ Ժանրի դինամիկա։ Հակամարտություններ և կերպարներ» Սարատով, Սարատովի համալսարանի հրատարակչություն, 1980
* «Драма на новом рубеже: Драматургия 70-х и 80-х годов: конфликты и герои, пробл. поэтики» Саратов, Издательство Саратовского университета, 1989

## Ծանոթագրություններ

Կատեգորիա:Արվեստագիտության դոկտորներ
Կատեգորիա:Խորհրդային գրականագետներ
Կատեգորիա:Խորհրդային գրողներ
Սվետլանա Յագուպովա

**Սվետլանա Յագուպովա** (, ), խորհրդային և ուկրաինացի ֆանտաստ գրող։

## Կենսագրություն
Ծնվել է 1942 թվականին հուլիսի 23-ին, Կրասնոդարում, որոշ ժամանակ անց նրա ընտանիքը տարհանվել է Հայաստան։
Ավարտել է Սիմֆերոպոլի մանկավարժական ինստիտուտը (1965 թվական)։ Նա աշխատել է որպես ուսուցիչ, իսկ ավեի ուշ` լրագրող։ Ուկրաինայի գրողների ազգային միության և Ղրիմի գրողների միության անդամ է։

## Մրցանակներ
* Ղրիմի Ինքնավար Հանրապետության Պետական մրցանակի դափնեկիր (1996 թվական)` «Լավագույն աշխատանքներ երեխաների և երիտասարդների համար» անվանակարգում` «Կրիմուշա» ամսագրում հաջող աշխատանքի համար։
* Ուկրաինայի Վ. Կորոլենկոյի անվան ազգային մրցանակի դափնեկիր (2000 թվական)` պատանիների համար նախատեսված «Քո կերպարը» գրքի համար։
* Ղրիմի Ինքնավար Հանրապետության վաստակավոր լրագրողի կոչում (2003 թվական)։

## Մատենագրություն
### Վեպեր
* 1988 թվական` Փյունիկ

### Պատմություններ
* 1977 թվական` Կանաչ Դելֆին
* 1978 թվական` Երկրորդ անձ 
* 1979 թվական` Բաց և զրո տարածք 
* 1979 թվական` Քո կերպարը 
* 1979 թվական` Տաբաչկովայի ֆենոմենը 
* 1980 թվական` Կապիտանի լեգենդը 
* 1982 թվական` Կապիտան 
* 1982 թվական` Սոֆորովի գիշեր 
* 1982 թվական` Ժորժ Սանդի բաժանորդագրություն 
* 1984 թվական` Բերեգինյա 
* 1987 թվական` Վերելակում 
* 1987 թվական` Կոնտակտային անձ 
* 1987 թվական` Լադուշկին և Կրոնոս 
* 1988 թվական` Ալետեյա 
* 1990 թվական` Ասինտոնի մուտանտները 
* 1990 թվական` Այրված անտառում 
* 1991 թվական` Աստղային պատահար

### Հեքիաթներ
* 1983 թվական` Իսկ դուք չէիք հավատում
* 1983 թվական` Ֆանտարիում 
* 1983 թվական` Ի՞նչ պատահեց Պիոլային
* 1985 թվական՝ Տյոնյա 
* 1985 թվական` Կյանքի շրջանակներ
* 1990 թվական` Մետագրագիր

## Ծանոթագրություններ

## Արտաքին հղումներ
* 
* Биография и произведения
* Полка Светланы Ягуповой на Русской Фантастике

Կատեգորիա:ԽՍՀՄ գրողների միության անդամներ
Կատեգորիա:Ուկրաինացի արձակագիրներ
Կատեգորիա:Ուկրաինացի գրողներ
Կատեգորիա:Ուկրաինացի դրամատուրգներ
Կատեգորիա:Ուկրաինացի լրագրողներ
Կատեգորիա:Ուկրաինացի խմբագիրներ
Ժակ Մագոմա

**Ժակ Լոնդա Մագոմա** (, ), կոնգոցի ֆուտբոլիստ, «Բիրմինգհեմ Սիթի» ֆուտբոլային ակումբի և Կոնգոյի Դեմոկրատական Հանրապետության հավաքականի կիսապաշտպան։

## Ակումբային կարիերա
Մագոման անգլիական «Տոտենհեմ Հոթսպուրի» սան է ։ 2009 թվականին բարձր մրցակցության պատճառով Ժակը ստիպված էր հեռանալ «Բերտոն Ալբիոն»։ Օգոստոսի 8-ին «Շրուսբերի Թաունի» դեմ խաղում նա նորամուտն է նշել Անգլիայի երկրորդ ֆուտբոլային լիգայում։ Հոկտեմբերի 17-ին «Բարնետի» դեմ խաղում Մագոման իր առաջին գոլն է խփել «Բերտոն Ալբիոնի» կազմում։ 2013թվականին ամռանը Ժակը տեղափոխվել է «Շեֆիլդ Ուենսդեյ»։ Օգոստոսի 3-ին «Քուինս Պարկ Ռեյնջերս» դեմ խաղում նա նորամուտն է նշել Անգլիայի Չեմպիոնշիփ լիգայում։ Դեկտեմբերի 21-ին  «Բորնմութ»–ի դեմ խաղում Մագոման իր առաջին գոլն է խփել «Շեֆիլդ Ուենսդեյի» կազմում։

2015-ի ամռանը Մագոմայի պայմանագիրն ավարտվել է և ֆուտբոլիստը պայմանագիր կնքել «Բիրմինգհեմ Սիթի» ակումբի հետ։ Օգոստոսի 15-ին «Բարնլի»–ի դեմ խաղում նա նորամուտը նշել է նոր թիմում։ Օգոստոսի 29-ին «Միլթոն Քինս Դոնս»-ի դեմ մենամարտում Ժակը խփել է իր առաջին գոլը «Բիրմինգհեմ Սիթի»-ի կազմում։

## Միջազգային կարիերա
2010 թվականին Մագոման իր նորամուտն է նշել Կոնգոյի Դեմոկրատական Հանրապետության ֆուտբոլի հավաքականի կազմում։ 2017 թվականին հունվարին Ժակը Գաբոնում մասնակցել է Աֆրիկյան ազգերի 2017 թվականի գավաթի խաղարկությանը։ Նա մասնակցել է Մարոկկոյի և Կոտ դ’Իվուարի ֆուտբոլային հավաքականների դեմ խաղերին։

2019 թվականին Մագոման Եգիպտոսում մասնակցել է Աֆրիկայի ազգերի գավաթին։ Մրցաշարում նա մասնակցել է Եգիպտոսի ազգային հավաքականի, Զիմբաբվե ֆուտբոլի հավաքականի, Մադագասկարի ֆուտբոլի հավաքականի, Ուգանդայի ֆուտբոլի ազգային հավաքականի դեմ խաղերում։

## Ծանոթագրություններ

## Արտաքին հղումներ
* Профиль на sports.ru

Կատեգորիա:Անգլիական ֆուտբոլի լիգայի խաղացողներ
Կատեգորիա:Բարտոն Ալբիոնի ֆուտբոլիստներ
Կատեգորիա:Բիրմինգհեմ Սիթիի ֆուտբոլիստներ
Կատեգորիա:Կոնգոյի Դեմոկրատական Հանրապետության ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տոտտենհեմ Հոտսպուրի ֆուտբոլիստներ
Ադամ Մազինա

**Ադամ Մազինա** (, ),  Իտալիայի մարոկկոյական ծագմամբ ֆուտբոլիստ, պաշտպան։ Ներկայումս խաղում է անգլիական Պրեմիեր լիգայի «Ուոթֆորդ» ակումբում։

## Ակումբային կարիերա
Մազինան ծնվել է Մարոկկոյում՝ Խուրիբգայում, բայց մանկուց ծնողների հետ տեղափոխվել է Իտալիա։ Մարզվել է Բոլոնիայի ֆուտբոլային ակումբի երիտասարդական ակադեմիայում։ Նա վարձավճարով խաղում էր «Ջակոմենսեի» կազմում։ 2014թվականին հոկտեմբերի 12-ին նա իր նորամուտն է նշել «Բոլոնիայի» հիմնական կազմում։ 2014-2015թվականներին մրցաշրջանում «Բոլոնիային» օգնել է հաղթել Սերիա B–ի փլեյ-օֆֆում և ապահովել մասնակցությունը Սերիայի A–ում։ 2015 թվականի հոկտեմբերի 24-ին իր առաջին գոլն է խփել Իտալիայի առաջնության բարձրագույն դիվիզիոնում՝ լրացուցիչ ժամանակում ապահովելով իր թիմին հաղթանակ «Կարպի»-ի դեմ խաղում։ 2015-2016 թվականներին մրցաշրջանում «Բոլոնիայի» կազմում անցկացրել է 33 հանդիպում և խփել 2 գոլ։

2018 թվականին հուլիսի 2-ին Մազինան անգլիական «Ուոթֆորդ» է տեղափոխվել՝ 3,5 միլիոն ֆունտով։ Ադամն ակումբի հետ կնքել է 5 տարվա պայմանագիր։ 2018 թվականի սեպտեմբերի 15-ին նորամուտն է նշել Պրեմյեր լիգայում՝ փոխարինման դուրս գալով Խոսե Հոլեբաս>ին՝ «Մանչեսթեր Յունայթեդի» դեմ խաղի ավարտին։

## Կարիերա հավաքականում
2015 թվականի նոյեմբերին Լուիջի դի Բյաջոն Մասինային հրավիրել է Իտալիայի մինչև 21 տարեկանների հավաքականի խաղին։ Ադամը հավաքականի համար նորամուտ է նշել 2015 թվականի նոյեմբերի 17-ին 2017 թվականի Եվրոպայի երիտասարդական առաջնության ընտրական մրցաշարին՝ Լիտվայի դեմ խաղում։

## Ձեռքբերումներ
### Անձնական ձեռքբերումները
*Տարվա խաղացող Իտալիայի ֆուտբոլի առաջնություն Սերիա B իտալական 2015 թվականին

## Ծանոթագրություններ

## Արտաքին հղումներ
* Профиль футболиста на официальном сайте «Уотфорда»

Կատեգորիա:1994 ծնունդներ
Կատեգորիա:Բոլոնիայի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Հունվարի 2 ծնունդներ
Կատեգորիա:Ուդինեզեի ֆուտբոլիստներ
Կատեգորիա:Ուոթֆորդի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Միխայել Մադլ

**Միխայել Մադլ** (, ), ավստրիացի ֆուտբոլիստ, պաշտպան  «Աուստրիա» ակումբի   և Ավստրիայի ֆուտբոլի հավաքականում։

## Ակումբային կարիերա
thumb|left|190px|Մադլը «Շտուրմ»–ի կազմում
Մադլը պրոֆեսիոնալ կարիերա է սկսել Վիեննայի «Աուստրիա» ակումբում։ 2004 թվականին նա նորամուտն է նշել ավստրիական Բունդեսլիգայի ֆուտբոլի առաջնությունում։ 2007 թվականի ամռանը Միխայելը վարձակալությամբ խաղային պրակտիկա որոնելիս միացել է Ինսբրուքի «Վաքերին»։ Վարձակալությունն ավարտելուց հետո Մադլը վերադարձել է «Աուստրիա» և օգնել նրան Ավստրիայի ֆուտբոլի գավաթ նվաճելու։ 2010 թվականին Միխայելը տեղափոխվել է «Վիներ-Նոյշտադտ» ակունբ։ Հուլիսի 17-ին ԼԱՍԱ ակունբի դեմ խաղում նա նորամուտն է նշել նոր թիմում։ 2011 թվականին իր նախկին «Աուստրիայի» դեմ խաղում Մադլն իր առաջին գոլն է խփել «Վիներ–Նոյշտադտի» կազմում։

2012 թվականի ամռանը Միխայելը տեղափոխվել է «Շտուրմ» ակումբ։ Հուլիսի 21-ին «Ռեդ Բուլի Զալցբուրգի» դեմ խաղում նորամուտն է նշել Գրացի թիմում։ 2013 թվականի ապրիլի 20-ին «Մատերսբուրգի» դեմ խաղում Մադլն իր առաջին գոլն է խփել «Շտուրմի» կազմում։

2016 թվականին սկզբին Միխայելը վարձավճարով տեղափոխվել է Անգլիայի «Ֆուլհեմ» ակումբ։ Փետրվարի 13-ին «Քուինզ Պարկ Ռեյնջերսի» դեմ խաղում նա նորամուտն է նշել Անգլիայի Չեմպիոնշիփում կայանալիք ֆուտբոլի լիգայի առաջնությունում։ Մեկ շաբաթ անց «Չարլթոն Աթլետիկի» դեմ խաղում Մադլն իր առաջին գոլն է խփել «Ֆուլհեմի» կազմում»։ Վարձակալությունից հետո «Դաչնիկները» Միխայելի տրանսֆերը գնել են «Շտուրմից»։ 2018 թվականի սկզբին նա վերադարձել է «Աուստրիա» ակումբ։

## Միջազգային կարիերա
2007 թվականին Ավստրիայի երիտասարդական հավաքականի կազմում Մադլը չորրորդ տեղն Է զբաղեցրել Կանադայի աշխարհի երիտասարդական առաջնությունում։ 2007 թվականին Մադլը դարձել է Ավստրիայի երիտասարդական հավաքականի գլխավոր մարզիչ։

2016 թվականի նոյեմբերի 15-ին Սլովակիայի հավաքականի հետ ընկերական խաղում Միխայելը նորամուտն է նշել Ավստրիայի ֆուտբոլի ազգային հավաքականում։

## Ձեռքբերումներ
**Թիմային**
 **«[[Աուստրիա Վիեննա]] ֆուտբոլային ակումբ»**
* Ավստրիայի գավաթի 2008-2009 թվակաների գավաթակիր։

## Ծանոթագրություններ

## Արտաքին հղումներ
* Статистика на soccerway
* Профиль на sports.ru
* Profile at austria-archiv.at

Կատեգորիա:1988 ծնունդներ
Կատեգորիա:Աուստրիա Վիեննայի ֆուտբոլիստներ
Կատեգորիա:Ավստրիայի հավաքականի ֆուտբոլիստներ
Կատեգորիա:Ավստրիացի ֆուտբոլիստներ
Կատեգորիա:Մարտի 21 ծնունդներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուլհեմի ֆուտբոլիստներ
Տրաուն

**Տրաուն** (), քաղաք Ավստրիայում՝ Վերին Ավստրիա նահանգի
Լինց Լանդ շրջանում, Դանուբի վտակ Տրաուն գետի հյուսիսային ափին։ Արևելքից սահմանակից է նահանգի վարչական կենտրոնին՝ Լինց քաղաքին։ Անվանումը ծագել է կելտական *dru* բառից, որ նշանակում է *գետ*։ Զբաղեցնում է 15,49 քառակուսի կիլոմետր տարածք։ Բնակչության թվաքանակը 2016 թվականի տվյալներով եղել է 24.295: Քաղաքում գործում են ավելի քան 1.200 արտադրական ընկերություններ, որոնցում ընդհանուր առմամբ աշխատում է շուրջ 11 հազար մարդ։

## Բնակչություն

## Պատմություն
Հնագիտական պեղումների արդյունքները վկայում են, որ Տրաունի ներկայիս տարածքում ու շրջակայքում մարդիկ բնակություն են հաստատել դեռ նորքարեդարյան ժամանակներից։ Առաջին բնակավայրերն ի հայտ են եկել հինհռոմեական ժամանակներում։ Շուրջ 790 թվականին պատմական փաստաթղթերում առաջին անգամ հիշատակվել է *dru*, 813-ին՝ Տրաուն տեղանունը։ 1113 թվականին կառուցվել է բերդը, որը հետագայում երկու անգամ ենթարկվել է վերակառուցման։ 1784 թվականին բնակավայրում բացվել է առաջին դպրոցը, շուրջ 1850 թվականին՝ առաջին արտադրական ձեռնարկությունները (տեքստիլի, թղթի, քացախի արտադրություն)։

## Պատկերասրահ

Traun Kath Pfarrkirche hl. Dionysius 01.JPG|Եկեղեցին
SchlossTraun.jpg|Ամրոցը
Spinnerei Traun - kultur.park.traun.jpg|
Traun stadtplatz.jpg|Քաղաքապետարանը


## Ծանոթագրություններ

## Արտաքին հղումներ

* Քաղաքի պաշտոնական կայքէջը

Կատեգորիա:Ավստրիայի բնակավայրեր
Կատեգորիա:Ավստրիայի քաղաքներ
Ֆազլոլլա Զահեդի

**Ֆազլոլլա Զահեդի** (, ), իրանցի պետական և քաղաքական գործիչ, կորպուսի գեներալ, մեծ հողատեր։

## Կենսագրություն
Ռազմական դպրոցն ավարտելուց հետո նա ծառայել է Պարսկական կազակական դիվիզիայում։ 1925-1926 թվականներին Ռաշթում բրիգադ է ղեկավարել։ 1927-1935 թվականներին Ֆ. Զահեդին դարձել է ժանդարմերիայի պետ։ 1941 թվականին դարձել է Սպահանի դիվիզիայի հրամանատար։ Երկրորդ համաշխարհային պատերազմի տարիներին գերմանացի գործակալների հետ համագործակցության համար 1943 թվականին նա ձերբակալվել է բրիտանացիների կողմից և ուղարկվել է Պաղեստին` 3 տարի ժամկետով։

1947-1949 թվականներին ապրել է Ֆրանսիայում։

1949 թվականինին եղել է Իրանի ոստիկանապետ։ 1951 թվականին եղել է ներքին գործերի նախարար, իսկ 1953 թվականի ապրիլին՝ արտաքին գործերի նախարար։

Նա 1953 թվականի օգոստոսի հեղաշրջման առաջնորդներից էր, երբ տապալվել է Մոսադեղի կառավարությունը։ 1953-1955 թվականներին եղել է Իրանի վարչապետ, այնուհետև դարձել է Իրանի մշտական ներկայացուցիչը ՄԱԿ-ի եվրոպական բաժնում։

Գեներալ Զահեդի որդին` Արդեշիր Զահեդին, եղել է ականավոր պետական գործիչ, արտաքին գործերի նախարար և դեսպան ԱՄՆ-ում՝ Մոհամմադ Ռեզա Փահլավիի իշխանության օրոք։

## Մրցանակներ
* 3-րդ աստիճանի Զուլֆիկարի շքանշան
* Թագի շքանշանի մեծ ժապավեն (Իրան)
* «Երրորդ Էսֆանադի» հիշատակի շքանշան
* Սեպահի շքանշան
* Լիյակատի շքանշան

## Ծանոթագրություններ

## Գրականություն
* «Иран. История и экономика», сборник статей, Москва 1963
* Vreeland H.H., «Iran», New Haven 1957.

Կատեգորիա:Իրանի քաղաքական գործիչներ
Կատեգորիա:Իրանցի ռազմական գործիչներ
Կատեգորիա:Իրանի պետական գործիչներ
Կատեգորիա:Իրանցի գեներալներ
Դանիել Ավրամովսկի

**Դանիել Ավրամովսկին** (, ), մակեդոնացի ֆուտբոլիստ, «Կայսերիսպոր» ակումբի և Հյուսիսային  Մակեդոնիայի ֆուտբոլի ազգային հավաքականի կիսապաշտպան։

## Ակումբային կարիերա
Դանիելը «Ռաբոտնիչկիի» կազմում նորամուտը նշել է 2011 թվականին 28-ին՝ «Սիլեքսի» հետ խաղում»։ 2011-2012 թվակաների մրցաշրջանում Ավրամովսկին մասնակցել է առաջնության 7 հանդիպման։ 2011 թվականի հուլիսի 21-ին կիսապաշտպանը եվրագավաթներում անցկացրել է իր առաջին հանդիպումը՝ փոխարինման դուրս գալով 2011-2012 թվականների ՈՒԵՖԱ-ի Եվրոպայի լիգայի Սան Մարինոյի «Յուվենես Դողանա» ակումբի դեմ խաղում։ 2012 թվականի փետրվարին Դանիելը հրավիրվել էր տասնօրյա փորձաշրջան անգլիական «Լիվերպուլ»–ում։

2012 թվականին ամռանը ֆուտբոլիստը մեկ տարով վարձակալությամբ է տրվել «Մակեդոնիա» թիմին։ Չնայած նրան, որ նրա թիմը մրցաշրջանի արդյունքներով զբաղեցրել է 10-րդ տեղը և դուրս է մնացել Մակեդոնիայի բարձրագույն ֆուտբոլային դիվիզիոնից, Դանիելը բավականին հաջող է հանդես եկել, անցկացրել է 29 հանդիպում և իր վրա է գրավել ավելի մեծ ակումբների ուշադրությունը։

2014 թվականի հուլիսին մակեդոնացին երեք տարվա պայմանագիր է կնքել «Ցրվենա Զվեզդայի» հետ։ 2014 թվականի օգոստոսի 30-ին Ավրամովսկին նորամուտը նշել է նոր ակումբում։ «Սուբոտիցայի Սպարտակ Զլատիբոր Վոդա Սպարտակի» հետ խաղում փոխարինման դուրս գալով՝ Դանիելն արդեն 10 րոպե անց աչքի է ընկել խաղում հաղթական դարձած գոլով։

2015 թվականի ամռանը Ավրամովսկին մեկ տարի ժամկետով վարձակալության է տրվել Բելգրադի ՕՖԿ ակումբին։

Կորոնավիրուսի պանդեմիայի պատճառով ընդհատված 2019-2020 մրցաշրջանում Դանիելը հանդես է եկել «Վարդարում» և 11 գոլով դարձել Մակեդոնիայի առաջնության լավագույն ռմբարկու։

## Կարիերա հավաքականում
Ավրամովսկին հանդես է եկել Մակեդոնիայի Հանրապետության պատանեկան և երիտասարդական հավաքականների կազմում։ 2014 թվականի հունիսի 18-ին Դանիելը նորամուտն է նշել Մակեդոնիայի ազգային հավաքականի կազմում՝ Չինաստանի ազգային հավաքականի հետ ընկերական խաղում։ 2014 թվականին խաղացել է երկու հանդիպում, որից հետո հինգ տարի հանդես չի եկել հավաքականում։ Կազմ է վերադարձել 2005-2017 թվականներին։

## Ծանոթագրություններ

Կատեգորիա:1995 ծնունդներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Հյուսիսային Մակեդոնիայի հավաքականի ֆուտբոլիստներ
Կատեգորիա:Մակեդոնացի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Ռաբոտնիչկիի ֆուտբոլիստներ
Կատեգորիա:Սկոպիե քաղաքում ծնվածներ
Կատեգորիա:Վարդարի ֆուտբոլիստներ
Կատեգորիա:Վոյվոդինայի ֆուտբոլիստներ
Կատեգորիա:Ցրվենա Զվեզդայի ֆուտբոլիստներ
Կատեգորիա:Փետրվարի 20 ծնունդներ
Կատեգորիա:ՕՖԿ Բեոգրադի ֆուտբոլիստներ
Մարիա Ադելբորգ

**Մարիա Ադելբորգ** (, լրիվ անունը *Maria Eleonora Amalia Adelborg*, ), շվեդ նկարչուհի (տեքստիլ)։

Մեծ ներդրում է ունեցել շվեդական տեքստիլ արվեստի մեջ՝ միջնադարյան և հին սկանդինավյան ոճով նկարելով դեկորատիվ զարդեր եկեղեցական և աշխարհիկ նպատակների համար։

## Կենսագրություն
Ծնվել է 1849 թվականի դեկտեմբերի 6-ին Կարլսկրոնում՝ ռազմական գործիչ և նկարիչ Բրոր Ադելբորգի և նրա կնոջ՝ Հեդվիգ Կատարինի (Hedvig Catharina, 1820-1903) ընտանիքում, Օտտիլիա Ադելբորգի և Գերտրուդ Ադելբորգի քույրն է։

1886-1899 թվականներին Մարիան աշխատել է Ստոկհոլմում՝ Սելմա Գյոբելի «Շվեդական գեղարվեստական ցուցահանդես» անվանումով խանութում, իսկ 1900-1907 թվականներին աշխատել է Ձեռագործության ընկերների ասոցիացիայում (*Handarbetets vänner*)։ 1889 թվականին ուսումնական ուղևորություններ է կատարել Նիդերլանդներում և Ֆրանսիայում, 1895 թվականին՝ Անգլիայում։

Նրա բացառիկ աշխատանքների թվում է Հռոմի Բիրգիտտա մատուռի գորգը և Ստոկհոլմի Sofia Church եկեղեցու համար նախատեսված կազուլան։ 1894 թվականին իր աշխատանքների համար արժանացել է Սոֆի Ադլերսփարե մրցանակին։

1907 թվականին Մարիա Ադելբորգը հեռացել է Ձեռագործության ընկերների ասոցիացիայից և իր քույրերի հետ ապրել է Գագնեֆում, որտեղ մահացել է 1940 թվականի ապրիլի 23-ին։

## Ծանոթագրություններ

## Արտաքին հղումներ
* Eleonora Amalia MARIA ADELBORG
* Eleonora Amalia Maria Adelborg

Կատեգորիա:19-րդ դարի կին արվեստագետներ
Կատեգորիա:Երկարակյացներ
Կատեգորիա:Շվեդ կին արվեստագետներ
Կատեգորիա:Շվեդ նկարչուհիներ
Բոլշայա Կոկշագա (արգելոց)

**«Բոլշայա Կոկշագա» պետական բնական արգելոց** (), արգելոց (հատուկ պահպանվող բնական տարածք) Ռուսաստանի Մարի Էլ հանրապետության Կիլեմարսկի և Մեդվեդևսկի շրջանների տարածքում։

## Պատմություն
Հիմնադրվել է 1993 թվականի մարտի 14-ին Ռուսաստանի Դաշնության Նախարարների խորհրդի որոշմամբ՝ Բոլշայա Կոկշագա գետի ավազանի եզակի բնական համալիրները պահպանելու և ուսումնասիրելու համար։ Ավելի վաղ Մարի Էլի այս բնական գոտում կար «Մարիական» արգելոց, սակայն այն 1972 թվականի շոգ չոր ամռանն ամբողջությամբ այրվել և վերացվել է։

Ավելի վաղ արգելոցի տարածքով անցնում էր Նոլկա՝ Նոր Ցինգլոկ երկաթուղային գիծը, սակայն այն ապամոնտաժվել է 90-ականներին։

## Գտնվելու վայր
Բոլշայա Կոկշագան տեղակայված է նույնանուն գետի միջին հոսքում՝ Ստարոժիլսկ գյուղից մի փոքր վերևում՝ Յոշկար Օլայից 40 կմ դեպի արևմուտք։ Արգելոցի տարածքը 21 428 հա է։

## Գետեր և լճեր
Արգելոցի տարածքով հոսում են Բոլշայա Կոկշագա, Շեժեներ, Վիտյում, Շամկա, Արիա գետերը։ Այնտեղ է գտնվում Շուշեր լիճը։

## Բուսական և կենդանական աշխարհ
Լայն տարածում ունեն սոճու անտառները (քարաքոսեր, մամուռ, հապալաս, սֆագն)։ Խոշոր տարածքներ են զբաղեցնում նաև կեչու անտառները։ Բոլշայա Կոկշագա գետի երկայնքով կան կաղնու և լորենու անտառներ՝ թեղիով։ Այստեղ հանդիպում են սև եղջերու պուրակներ։ Ճահիճները հիմնականում անցումային են։ Բուսական աշխարհը ներառում է ավելի քան 700 բուսական տեսակ։

Կենդանիները բնորոշ անտառային են՝ որմզդեղն, սպիտակ նապաստակներ, սկյուռ, վայրի խոզեր, գիշատիչների մեջ հանդիպում են կզաքիս, աքիս, գայլ։ Կա գորշ արջ, 186 թռչնատեսակ։ Տարածված են խլահավը և ցախաքլորը։ Կան միգրացնող (կռնչան բադ, մոխրագույն կռունկ, մոխրագույն տառեղ) և գիշատիչ (ցախաքլորաորս, լորաճուռակ) թռչուններ։ «Ռուսաստանի Կարմիր գրքում» ընդգրկված հազվագյուտ թռչուններից է ջրարծիվը։ Ջրամբարներում հանդիպում են գայլաձկներ, գետի թառ, կարմրակն, ծածան, լին և այլն։

## Պատկերասրահ

Պատկեր:Река Большая Кокшага.jpg|Բոլշայա Կոկշագա գետ
Պատկեր:Раковины пресноводных двустворчатых моллюсков - перловиц на песчаной косе посреди реки. Большая Кокшага.jpg|Քաղցրահամ երկփեղկ կակղամորթներ
Պատկեր:Сусак - водное растение, типичное для флоры Большой Кокшаги.jpg|Սուսակ, ջրային բույս, որը բնորոշ է Բոլշայա Կոկշագայի բուսական աշխարհին
Պատկեր:Сосновый бор на высоком берегу.jpg|Սոճու անտառը բարձր ափին
Պատկեր:Птенцы дикой утки.jpg|Վայրի բադի ճտեր
Պատկեր:IМедвежьи следы на песчаном пляже.jpg|Արջի հետքեր
Պատկեր:Кипрей, Иван-чай на берегах Большой Кокшаги.jpg|Ապուզան՝ Բոլշայա Կոկշագայի ափին
Պատկեր:Дикая красная смородина в лесу.jpg|Վայրի կարմիր հաղարջ

*

## Ծանոթագրություններ

## Արտաքին հղումներ
* 
* Պահպանված տարածքների դաշնային համակարգ
* «Բոլշայա Կոկշագա» պետական բնական արգելոց

Կատեգորիա:Ռուսաստանի արգելոցներ
Կաբան լճեր

**Կաբան լճեր** (; ), լճերի համակարգ Ռուսաստանի Թաթարստան հանրապետության Կազան քաղաքում։ Ներառում է Նիժնի (Բլիժնի) Կաբան, Վերխնի Կաբան և Սրեդնի Կաբան լճերը՝ 1.86 կիլոմետր քառակուսի (0,72 քառակուսի մետր) ընդհանուր մակերեսով։ Դրանք կազմում են Թաթարստանի ամենամեծ լճերը։

Լճերը Կազանկա գետի հետ կապված են Բոլակի ջրանցքով և Բոլակ-Կազանսուից ստորգետնյա ջրանցքով։ Դրանք կապված են նաև Վոլգա գետի հետ՝ քաղաքի կոյուղու համակարգով։

## Պատմություն
Վոլգյան Բուլղարիայի բնակիչների գերեզմանները 12-13-րդ դարերին հիմնադրվել են Արու Կաբան գետի ափին։

Լեգենդներից մեկը պնդում է, որ Կազանի խանության անկումից մի քանի օր առաջ խաները իրենց բոլոր արժեքավոր իրերը նետել են լճերը։

Լճերի անունների ծագման մասին մեկ այլ լեգենդ պնդում է, որ մոնղոլների կողմից Վոլգա Բուլղարիա ներխուժելիս բուլղարացի իշխան Քաբանբյուկը, փախչելով Բիլյար քաղաքից (կամ Բոլղարում), գնացել է լճի ափերը և ամրոց կառուցել։ Մեկ այլ տարբերակի համաձայն՝ նա հիմնադրել է Իսկե Քազանը։

## Ընդհանուր բնութագիր
Լճային համակարգի ընդհանուր մակերեսը 186 հա է։ Ջրանցքով միացված Ստորին (Մերձավոր) և Հեռավոր (Միջին) լճերի երկարությունը 5575 մետր է, իսկ Վերին (Բորիսկովսկի) լճերը 1030 մետր են։ Ամենամեծ խորությունը 19,0 մետր է։ Ջրերի ընդհանուր ծավալը 11,8 միլիոն խորանարդ մետր է։

## Պատկերասրահ

Պատկեր:Kazan Qaban Lake evening 08-2016 img3.jpg|Քաղաքային պատկեր Ստորին Կաբան քաղաքում
Պատկեր:Frozen Qaban.jpg|Սառեցված Կաբան Կազանի դաշնային համալսարանի շենքից
Պատկեր:Qaban, Kamal, Tatenergo.JPG|Կաբանի թատրոնի և Թաթեներգի գրասենյակը Քաբանի ափին
Պատկեր:Kazan Qaban Lake evening 08-2016 img4.jpg|Շատրվան Ստորին Կաբանում
Պատկեր:Озеро Кабан - panoramio.jpg|мини|центр|500px|Ամբողջական տեսարան Ստորին Կաբանից
Պատկեր:Jakote Lui Julien kazan south.jpeg|слева|220px|мини|Տեսարան Ստորին Կաբանից և Կազանի կենտրոնից (XIX դար, փորագրություն)
Պատկեր:Вид на озеро Кабан и Старую татарскую слободу (г. Казань).jpg|слева|220px|мини|Նիժնի Կաբանի և Ստարայա Թաթարսկայա Սլոբոդայի տեսարան (Կազան) (1920-1930 թվականներ)
Պատկեր:Озеро Кабан - panoramio (1).jpg|слева|220px|мини|Ժամանակակից երեկոյան տեսարան դեպի Ստորին Կաբան


## Ծանոթագրություներ

## Գրականություն
* 
* 

Կատեգորիա:Թաթարստան
Կատեգորիա:Լճեր այբբենական կարգով
Կատեգորիա:Ռուսաստանի լճեր
Հոնկոնգի պատմության ժամանակագրություն

**Պատմության Ժամանակագրությունը [[Հոնկոնգ]]ի** ընդգրկում է առաջին հիշատակումների այս տեղանքի աղբյուրներում և մինչև մեր օրերը, ինչպես նաև ցույց է տալիս կարևորագույն գործընթացները, որոնք տեղի են  ունեցել այդ քաղաքի տնտեսության, քաղաքականության և մշակույթի մեջ, լուսավորում հարաբերությունները չինական Հոնկոնգի բնակիչների հետ, տեղական իշխանությունների հետ։ Այս ժամանակագրությունը նաև պատմում է կարևորագույն ենթակառուցվածքային նախագծերի և ճարտարապետական առումով առավել նշանավոր շինությունների մասին, որոնք զգալի ազդեցություն են ունեցել Հոնկոնգի զարգացման և արտաքին տեսքի վրա:19 — րդ դարի երկրորդ կեսից մինչև 20-րդ դարի վերջ այս աշխույժ նավահանգիստը և միջազգային առևտրի կենտրոնը երկու մշակույթների և տնտեսական ոճերի ՝ եվրոպական և չինական համագործակցության ասպարեզ էր։ Հոնգկոնգը կամրջի դեր է կատարել Արևմտյան և արևելյան մշակույթների փոխազդեցության և փոխճանաչման գործում, ինչպես նաև կարևոր դեր է խաղացել չինացիների շրջանում եվրոպական գիտելիքների տարածման և սինոլոգիայի զարգացման գործում:ԵՎ նույնիսկ այն բանից հետո, անցումային Հոնկոնգում իրավասության տակ Չինաստանի 1997թ., Այն շարունակում է ծառայել որպես յուրահատուկ պատուհան, որի միջոցով հսկայական երկիրը ընկնում ներդրումների, նոր տեխնոլոգիաների, մշակույթի գործարարությամբ զբաղվելու, նորաձևության միտումների և մոլեռանդ ժողովրդավարության։

## Ժամանակագրություն
### Մինչև 1839 թվականը

### 1840—1859 թվական

### 1860—1899 թվականները

### 1900—1929 թվական

## Ծանոթագրություններ
Շրջանավարտուհին (ֆիլմ)

**«Շրջանավարտուհին»** (), ռեժիսոր Ալեքսեյ Միշուրինի խորհրդային գեղարվեստական ֆիլմը։ Ֆիլմը 1970 թվականի իրական իրադարձությունների արձագանքն է, երբ բորտուղեկցորդուհի Նադեժդա Կուրչենկոյին զոհվել է հայր և որդի Բրազինսկասների կողմից Ան-24 ինքնաթիռի առևանգման ժամանակ։

## Սյուժե
Գալյան ինստիտուտ ընդունվելու անհաջող փորձից հետո, ավարտելով բորտուղեկցորդուհիների դասընթացները, սկսում է թռչել Վիկտորի հետ, որը պատահաբար ականատես է եղել նրա անհաջողություններին և դժվարին ժամանակներում աջակցել է աղջկան։ Տարին անցնում է արագ, և Գալյան դառնում է ինստիտուտի ուսանող։ Վերջին թռիչքի ժամանակ ուղևորների թվում են երկու հանցագործներ։ Գալյան իր կյանքի գնով խանգարում է նրանց ծրագրերի իրականացմանը։

## Դերերում
* Իրինա Շևչուկ – *Գալյա Գրիցենկո
* [[Նիկոլայ Մերզլիկին]] – *Նիկոլայ Վասիլևիչ, ուսուցիչ
* Սերգեյ Մարտինով – *Վիկտոր, շտուրման, Ելենա Վասիլևնայի որդին
* [[Նատալյա Նաում]] – *Մարիա Գրիցենկո, Գալյայի մայրը
* Իրինա Բունինա – *Ելենա Վասիլևնա, ինստիտուտի դասախոս, Նիկոլայ Վասիլևիչի քույրը, Վիկտորի մայրը
* [[Լես Սերդյուկը]] – *Գալյա Գրիցենկոյի հայրը
* Բորիս Անդրեև – *Պետրո, Գալյայի համադասարանցի
* Զոյա Գոլովկո – *Քսենյա, Գալյայի համադասարանցի
* Յուլյա Շումեյկո – *Գալյայի մանկության տարիներին
* Վալյա Յակուբենկո – *Գալյան որպես պիոներ
* Ալեքսանդր Մովչան – *բանդիտ
* [[Վլադիմիր Կիսլենկոն]] – *բանդիտի որդին
* Անդրեյ Պոդուբինսկի – *Ռոման, Վիկտորի ընկերը
* [[Ալեքսանդր Տոլստիխ]] – *ավիաուղևոր

## Նկարահանող խումբ
* Սցենարի հեղինակ՝ Օլես Գոնչար
* Բեմադրող ռեժիսոր՝ Ալեքսեյ Միշուրին
* Բեմադրող օպերատորներ՝ Նիկոլայ Կուլչիցկի, Ալեքսեյ Պրոկոպենկո
* Բեմադրող նկարիչ` Ալեքսեյ Բոբրովնիկով
* Կոմպոզիտոր` Պլատոն Մայբորոդ
* Երգերի տեքստը` Անդրեյ Մալիշկո, Նիկոլայ Սոմ
* Հնչյունային օպերատոր` Գեորգի Սալով
* Ռեժիսոր` Ս. Վինոկուրով
* Օպերատոր՝ Կ. Լավրով
* Խմբագիր` Ն. Օռլովա
* Մոնտաժող` Ռ. Գեցելս
* Կոստյումներ` Ա. Բելիչենկո
* Դիմահարդարում` Ե. Կոլոնսկայա
* Նկարիչ-դեկորատոր` Ն. Մալինսկի
* Ասիստենտներ`
** ռեժիսորի` Գ. Տարնապոլսկի, ք. Տալյանսկայա, Մ. Շահևիչ
** օպերատորի` Ա. Զոցենկո, Ա. Կլոպով, Գ. Կոնտեսով
* Համակցված նկարահանումներ`
** օպերատոր` Վ. Սիմոնենկո
** նկարիչ` Մ. Պոլունին
* Խորհրդատուներ` Ա. Շապովալով, Դ. Շաբալովա
* Գեղարվեստական ղեկավար` Վլադիմիր Դովգան
* Տնօրեն` Իվան Շչուր

## Տեխնիկական տվյալներ
* Արտադրություն՝ Ալեքսանդր Դովժենկոյի անվան կինոստուդիա, Առաջին ստեղծագործական միավորում
* Գեղարվեստական ֆիլմ, գունավոր
* Ֆիլմում երաժշտությունը կատարել է Կիևի Պ. Չայկովսկու անվան կոնսերվատորիային կից օպերային ստուդիայի սիմֆոնիկ նվագախումբը, դիրիժոր Ս. Տուրչակ

## Ծանոթագրություններ

Կատեգորիա:1970-ականների ռուսերեն ֆիլմեր
Կատեգորիա:1973 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Ուկրաիներեն ֆիլմեր
Կատեգորիա:Ռուսերեն ֆիլմեր
Կատեգորիա:Ֆիլմեր ահաբեկչության մասին
Կատեգորիա:Իրական դեպքերի հիման վրա նկարահանված ֆիլմեր
Բոնգ

220px|մինի|Ապակյա բոնգ

**Բոնգ** (, թայերեն՝ บ้อง - *բամբուկե խողովակ*), հիմնականում կանեփազգիների, ծխախոտի և/կամ այլ տեսակի բուսական ծագման նյութերի սպառման համար օգտագործվող ֆիլտրման հարմարանք։

Կառուցվածքով և գործառույթով, բոնգերը նման են կալյաններին, սակայն, միաժամանակ, չափսերով առավել փոքր են և դյուրակիր։

Բոնգային կառուցվածք հնարավոր է ստանալ ցանկացած տիպի օդա-ջրատար անոթներից` ավելացնելով թասային գլխիկով սողանային մանրակներ, որոնց շնորհիվ վառվող զանգվածի ծուխն ուղղորդվում է ներսում լցված ջրի մակարդակից ներքև, որտեղից էլ զտված վիճակում բարձրանում է անոթն ի վեր։ Թարմ օդը ներս բերելու և ծխի վերջին մնացորդները սպառելու համար, բոնգի ստորին հատվածում (և լցված ջրի մակարդակից բարձր) առկա անցքի վրայից սկզբնապես անշարժ վիճակում գտնվող սողանը դուրս է բերվում, ինչի շնորհիվ էլ ծուխն արագորեն ներքաշվում է օգտագործողի շնչառական համակարգի մեջ։

Ռեկրեացիոն նպատակներով կանեփ սպառողների շրջանում բոնգերի ժողովրդայնությունը բացատրվում է այն հանգամանքով, որ սույն մեթոդի վրա հենվողները ստանում են տետրահիդրոկաննաբինոլների (ՏՀԿ) առավել բարձր չափաբաժին (ի հակադրումն, օրինակ ջոյնթերի կամ ծխամորճերի)։ Միևնույն ժամանակ, բարձրանում է նաև խեժերի և այլ վնասակար նյութերի ներթափանցման ռիսկը թոքեր։

Բոնգի ժողովրդականությունը Կանեփ ծխողների շրջանում պայմանավորված է նրանով, որ ծխելու այս մեթոդը ապահովում է, որ տետրահիդրոկաննաբինոլի ավելի մեծ չափաբաժին ընկնի ծխողի թոքերը, քան ծխախոտ (հոդեր) և ծխելու խողովակներ օգտագործելիս։

Բոնգերի ծիսական օգտագործումը դարեր շարունակ տարածված է եղել Լաոսի և Թայլանդի հմոնգ ժողովրդի, ինչպես նաև աֆրիկյան բազմաթիվ ժողովուրդների շրջանում։

## Գրականություն
*Erika Dugas, Michèle Tremblay, Nancy C.P. Low, Daniel Cournoyer, Jennifer O'Loughlin: *Water-Pipe Smoking Among North American Youths*, Pediatrics, Published online May 10, 2010, 

## Ծանոթագրություններ

## Արտաքին հղումներ
* 2400 տարեկան սկյութական «բոնգերի» պեղված նմուշներ

Կատեգորիա:Ծխելու սովորույթ
Կատեգորիա:Կանեփի ծխում
Կատեգորիա:Չինական հայտնագործություններ
Քրիստափոր Սյունի

**Քրիստափոր եպիսկոպոս Սյունի** (), հայ հոգևորական, Սյունիքի 13-րդ եպիսկոպոս։

## Կենսագրություն
Քրիստափոր եպիսկոպոսը Սյունիքի եպիսկոպոս է ձեռնադրվել, հաջորդելով՝ Գրիգոր Բ Սյունուն։ 607 թվականին մասնակցել է Աբրահամ Ա Աղբաթանեցու կողմից գումարված Դվինի եկեղեցական ժողովին։ Նրան հաջորդել է Դավիթ Սյունի եպիսկոպոսը։

## Ծանոթագրություններ

Կատեգորիա:6-րդ դարի հայ եպիսկոպոսներ
Կատեգորիա:Սյունիքի եպիսկոպոսներ
Կատեգորիա:7-րդ դարի հայ եպիսկոպոսներ
Քրիստափոր Ռշտունի

**Քրիստափոր եպիսկոպոս Ռշտունի** (), հայ հոգևորական, Ռշտունյաց եպիսկոպոս։

## Կենսագրություն
Քրիստափոր եպիսկոպոսը Ռշտունյաց եպիսկոպոս է ձեռնադրվել 560 թվականին, հաջորդելով՝ Սահակ Ռշտունի եպիսկոպոսին։

## Ծանոթագրություններ

Կատեգորիա:7-րդ դարի հայ եպիսկոպոսներ
Կատեգորիա:Հայ առաքելական եպիսկոպոսներ
Կատեգորիա:Ռշտունիներ
Քրիստափոր Պալունի

**Քրիստափոր եպիսկոպոս Սյունի** (), հայ հոգևորական, Պալունիքի եպիսկոպոս։

## Կենսագրություն
Քրիստափոր եպիսկոպոսը 554 թվականին մասնակցել է Ներսես Բ Բագրևանդցի կաթողիկոսի կողմից գումարված Դվինի եկեղեցական ժողովին։

## Ծանոթագրություններ

Կատեգորիա:Միջնադարյան հայ հոգևորականներ
Կատեգորիա:Հայ առաքելական եպիսկոպոսներ
Կատեգորիա:Պալունիներ
Կատեգորիա:6-րդ դարի հայ եպիսկոպոսներ
Դաղ Առավեղյան

**Դաղ Առավեղյան** (), հայ նախարար Հայկական մարզպանությունում, Առավեղյանների նախարարական տոհմից։

## Կենսագրություն
Վարդանանց պատերազմից հետո, 452 թվականին Հազկերտ Բ-ի հրամանով մի շարք նախարարների հետ բանտարկվում է Պարսկաստանում։

## Ծանոթագրություններ

Կատեգորիա:Առավեղյաններ
Արտաշիր Խորխոռունի

**Արտաշիր Խորխոռունի** (), հայ նախարար և Հայոց մաղխազ Հայկական մարզպանությունում, Տուրուբերան աշխարհի Խորխոռունիք գավառի տանուտերը, Գարջույլ որդին, Գարջույլի և Վրիվի հայրը, Խորխոռունիների նախարարական տոհմից։

## Կենսագրություն
Արտաշիր Խորխոռունին, Ամենայն Հայոց կաթողիկոս Բաբկեն Ա Ոթմսեցու ժամանակակիցն է։ Ստորագրել է Բաբկեն Ա-ի կողմից գրված և Պարսկաստանի ուղղափառներին ուղղված թղթում։

## Ծանոթագրություններ

Կատեգորիա:6-րդ դարի հայ նախարարներ
Կատեգորիա:Հայոց մաղխազներ
Կատեգորիա:5-րդ դարի հայ նախարարներ
Time for the Moon Night

***Time for the Moon Night*** (), հարավկորեական գըրլ բենդ GFriend-ի վեցերորդ մինի ալբոմը։ Այն թողարկվել է 2018 թվականի ապրիլի 30-ին և տարածվել է Kakao M-ի (ավելի վաղ LOEN Entertainment) միջոցով։ Ալբոմը պարունակում է վեց երգ, ներառյալ համանուն սինգլը և երկու գործիքավորված երգ։

## Թրեք լիստ

## Չարթեր
### Շաբաթվա չարթ

### Տարեկան ամփոփիչ չարթ

## Վաճառք

## Մրցանակներ և առաջադրումներ
### Երաժշտական ծրագրեր

## Ծանոթագրություններ

Կատեգորիա:2018 մինիալբոմներ
Կատեգորիա:Կորեերեն մինիալբոմներ
Սանդրո Բոտիչելլիի նկարների ցանկ

Ստորև ներկայացված է Վերածննդի դարաշրջանի իտալացի գեղանկարիչ Սանդրո Բոտիչելլիի նկարների ցանկը։

## Ծանոթագրություններ

## Արտաքին հղումներ
* www.artcontext.info
* www.wikipaintings.org

Կատեգորիա:Բնօրինակում անաղբյուր հոդվածներ
Կատեգորիա:Գեղանկարչություն
Կատեգորիա:Սանդրո Բոտիչելլիի նկարներ
Կատեգորիա:Վերածննդի արվեստ
Կատեգորիա:Ցանկեր:Իտալիա